


LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2017 M. GEGUŽĖS 15 D. ĮSAKYMO NR. A1-253 „DĖL LEIDIMŲ DIRBTI SEZONINĮ DARBĄ UŽSIENIEČIAMS IŠDAVIMO TVARKOS APRAŠO IR SEZONINIŲ DARBŲ SĄRAŠO PATVIRTINIMO“ PAKEITIMO 

2021 m. kovo 2 d. Nr. A1-181
Vilnius


P a k e i č i u Lietuvos Respublikos socialinės apsaugos ir darbo ministro 2017 m. gegužės 15 d. įsakymą Nr. A1-253 „Dėl Leidimų dirbti sezoninį darbą užsieniečiams išdavimo tvarkos aprašo ir sezoninių darbų sąrašo patvirtinimo“: 
. Pakeičiu preambulę ir ją išdėstau taip:
„Vadovaudamasis Lietuvos Respublikos įstatymo „Dėl užsieniečių teisinės padėties“ 621 straipsnio 5 dalimi ir įgyvendindamas 2014 m. vasario 26 d. Europos Parlamento ir Tarybos direktyvą 2014/36/ES dėl trečiųjų šalių piliečių atvykimo ir buvimo tikslu dirbti sezoniniais darbuotojais sąlygų:“.
. Pakeičiu nurodytu įsakymu patvirtintą Leidimų dirbti sezoninį darbą užsieniečiams išdavimo tvarkos aprašą: 
. Pakeičiu 1 punktą ir jį išdėstau taip:
„. Leidimų dirbti sezoninį darbą užsieniečiams išdavimo tvarkos aprašas (toliau – Aprašas) reglamentuoja prašymo išduoti leidimą dirbti sezoninį darbą užsieniečiui (toliau – Prašymas) pateikimo, leidimo dirbti Lietuvos Respublikoje sezoninį darbą (toliau – leidimas dirbti) išdavimo ir atsisakymo, leidimo dirbti galiojimo pratęsimo ir atsisakymo pratęsti jo galiojimą, dublikato išdavimo, duomenų pranešimo tvarką.“
. Pakeičiu 5.2 papunktį ir jį išdėstau taip: 
„. ilgesniam kaip 90 kalendorinių dienų laikotarpiui, turi gauti nacionalinę vizą.“
. Pakeičiu 7 punktą ir jį išdėstau taip: 
„. Už leidimo dirbti (prireikus – jo dublikato) išdavimą imama Lietuvos Respublikos Vyriausybės nustatyta valstybės rinkliava, kurią darbdavys sumoka iki Prašymo pateikimo Užimtumo tarnybai dienos (prie Prašymo pridedama mokėjimo pavedimo arba kvito kopija, kurioje nurodyta gavėjas, gavėjo sąskaitos numeris, įmokos kodas, sumokėta suma, mokėjimo paskirtis (už leidimą dirbti (užsieniečio vardas ir pavardė), mokėtojo pavadinimas (jei moka fizinis asmuo, – vardas ir pavardė). Jeigu darbdavys pateikė prašymą grąžinti dokumentus ir nutraukti leidimo dirbti užsieniečiui išdavimo procedūrą, valstybės rinkliava grąžinama vadovaujantis Valstybės rinkliavos mokėjimo ir grąžinimo taisyklėmis, patvirtintomis Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“.“
. Pripažįstu netekusiu galios 8 punktą. 
. Pakeičiu 9 punkto pirmąją pastraipą ir ją išdėstau taip: 
„. Darbdavys (Lietuvos Respublikoje įsteigtas juridinis asmuo arba fizinis asmuo, kuris yra nuolatinis Lietuvos Respublikos gyventojas), ketinantis įdarbinti užsienietį dirbti sezoninį darbą pagal terminuotą darbo sutartį, Užimtumo tarnyboje užregistruoja laisvą darbo vietą ir pateikia Prašymą (Aprašo 1 priedas) bei šiuos dokumentus:“.
. Pripažįstu netekusiu galios 9.3 papunktį.
. Pakeičiu 10 punktą ir jį išdėstau taip: 
„. Prašymą ir dokumentus, nurodytus Aprašo 9 punkte, darbdavys pateikia Užimtumo tarnybai elektroniniu paštu (pasirašytus darbdavio vadovo (ar darbdavio fizinio asmens) ar jo įgalioto asmens elektroniniu parašu) arba paštu (pasirašytus darbdavio vadovo (ar darbdavio fizinio asmens) ar jo įgalioto asmens parašu) per 1 mėnesį po to, kai baigia galioti užregistruotos laisvos darbo vietos skelbimas. Dokumentų kopijos turi būti patvirtintos darbdavio vadovo (ar darbdavio fizinio asmens) ar jo įgalioto asmens parašu (išskyrus dokumentų kopijas, teikiamas elektroniniu paštu ir pasirašytas elektroniniu parašu) ir antspaudu, jei antspaudą jis privalo turėti.“  
. Pakeičiu 11.2 papunktį ir jį išdėstau taip: 
„. Migracijos departamento prie Lietuvos Respublikos vidaus reikalų ministerijos interneto svetainėje, ar darbdavys (įmonė) yra įtrauktas į Patvirtintų įmonių sąrašą Patvirtintų įmonių sąrašo sudarymo tvarkos aprašo, patvirtinto Lietuvos Respublikos vidaus reikalų ministro 2019 m. spalio 30 d. įsakymu Nr. 1V-890 „Dėl Patvirtintų įmonių sąrašo sudarymo tvarkos aprašo patvirtinimo“, nustatyta tvarka. Jei darbdavio (įmonės) nėra Patvirtintų įmonių sąraše, Juridinių asmenų registre patikrinama, ar darbdavys yra Lietuvos Respublikoje įsteigtas juridinis asmuo, arba Lietuvos Respublikos gyventojų registre patikrinama, ar fizinis asmuo yra nuolatinis Lietuvos Respublikos gyventojas ir ar nėra Įstatymo 63 straipsnio 1 dalies 4–6 ar 9 punktuose nustatytų atsisakymo išduoti leidimą dirbti pagrindų (tikrinant, ar nėra Įstatymo 63 straipsnio 1 dalies 4 punkte nurodyto atsisakymo išduoti leidimą dirbti pagrindo, duomenys gaunami duomenų teikimo sutartyje su Lietuvos Respublikos valstybine darbo inspekcija prie Socialinės apsaugos ir darbo ministerijos nustatyta tvarka, tikrinant, ar nėra Įstatymo 63 straipsnio 1 dalies 5 ir 6 punktuose nurodytų atsisakymo išduoti leidimą dirbti pagrindų, duomenys gaunami duomenų teikimo sutartyje su Valstybine mokesčių inspekcija prie Lietuvos Respublikos finansų ministerijos nustatyta tvarka, tikrinant, ar nėra Įstatymo 63 straipsnio 1 dalies 6 ir 9 punktuose nurodytų atsisakymo išduoti leidimą dirbti pagrindų, duomenys gaunami duomenų teikimo sutartyje su Valstybinio socialinio draudimo fondo valdyba prie Socialinės apsaugos ir darbo ministerijos nustatyta tvarka);“.
. Pakeičiu 13 punktą ir jį išdėstau taip: 
„. Jeigu yra Įstatymo 63 straipsnio 1 dalies 6 ar 9 punkte nustatytų atsisakymo išduoti leidimą dirbti pagrindų, Užimtumo tarnybos darbuotojas paprašo kompetentingos institucijos ne vėliau kaip per 5 darbo dienas nuo Prašymo gavimo dienos pateikti patikslintą informaciją. Duomenys gaunami duomenų teikimo sutartyje nustatyta tvarka, o jei ji nesudaryta, ‒ raštu kreipiantis į kompetentingą instituciją (nurodomas darbdavio juridinio asmens pavadinimas ir kodas arba fizinio asmens vardas, pavardė, gimimo data, prašomų duomenų gavimo pagrindas, jų naudojimo tikslas, pateikimo būdas ir apimtis). Aprašo 16 punkte nurodytas terminas sustabdomas, kol Užimtumo tarnyboje bus gauta patikslinta informacija ir (ar) pašalinti trūkumai.“ 
. Pakeičiu 17 punktą ir jį išdėstau taip: 
„. Kilus įtarimui, kad kartu su Prašymu pateiktas dokumentas (-ai) yra suklastotas (‑i), kreipiamasi į kompetentingą instituciją ir Aprašo 16 ar 25 punkte nurodytas terminas sustabdomas iki kompetentingos institucijos sprendimo priėmimo dienos. Duomenys gaunami duomenų teikimo sutartyje nustatyta tvarka, o jei ji nesudaryta, ‒ raštu kreipiantis į kompetentingą instituciją (nurodomas darbdavio juridinio asmens pavadinimas ir kodas arba fizinio asmens vardas, pavardė, gimimo data, prašomų duomenų gavimo pagrindas, jų naudojimo tikslas, pateikimo būdas ir apimtis). Apie tai, kad Aprašo 16 punkte nurodytas terminas sustabdytas, darbdavys ne vėliau kaip per 3 kalendorines dienas nuo kreipimosi į kompetentingą instituciją dienos informuojamas elektroniniu paštu. Jeigu nenurodytas elektroninio pašto adresas, informacija išsiunčiama paštu.“
. Pakeičiu 18 punktą ir jį išdėstau taip:
„. Užimtumo tarnybos direktorius ar jo įgaliotas valstybės tarnautojas, įvertinęs, ar užsienietis atitinka leidimo dirbti išdavimo sąlygas, nustatytas Įstatymo 621 straipsnio 1 dalyje, ir ar numatomas užsieniečio darbo užmokesčio dydis atitinka Įstatymo 62 straipsnio 3 dalyje nurodytą dydį, priima sprendimą dėl leidimo dirbti išdavimo.“
. Pakeičiu 24 punktą ir jį išdėstau taip: 
„. Darbdavys, likus ne mažiau kaip 20 kalendorinių dienų iki leidimo dirbti galiojimo pabaigos, Aprašo 10 punkte nurodyta tvarka pateikia Užimtumo tarnybai Prašymą pratęsti leidimo dirbti sezoninį darbą galiojimą (Aprašo 2 priedas) ir pakeistos terminuotos darbo sutarties kopiją.“ 
. Pakeičiu 27 punktą ir jį išdėstau taip:
„. Leidimo dirbti galiojimą atsisakoma pratęsti Įstatymo 63 straipsnio 1 dalies 2–9 punktuose nustatytais pagrindais.“
. Pakeičiu 30 punktą ir jį išdėstau taip:
„. Darbdavys ar užsienietis, praradęs leidimą dirbti, Užimtumo tarnybai prireikus pateikia rašytinį prašymą išduoti leidimo dirbti dublikatą, kuriame nurodomas užsieniečio vardas, pavardė, gimimo data. Leidimo dirbti dublikatas išduodamas per 3 darbo dienas nuo prašymo išduoti leidimo dirbti dublikatą pateikimo dienos.“ 
. Pakeičiu 32 punktą ir jį išdėstau taip: 
„. Užsienietis, turintis leidimą dirbti, arba darbdavys ne vėliau kaip per 7 kalendorines dienas privalo raštu pranešti Užimtumo tarnybai apie užsieniečio pakeistą tinkamą gyvenamąją patalpą, nurodydamas jos adresą, Nekilnojamojo turto registre įregistruotos atitinkamos sutarties ar kito dokumento registracijos numerį bei datą, užsieniečio vardą, pavardę, gimimo datą.“ 
. Pakeičiu 34 punktą ir jį išdėstau taip:
„. Užsieniečio darbo laikotarpis turi sutapti su išduoto leidimo dirbti galiojimo laikotarpiu. Su užsieniečiu gali būti sudaryta terminuota darbo sutartis. Tai pačiai darbo funkcijai atlikti su užsieniečiu gali būti sudaryta darbo keliems darbdaviams sutartis, kuri turi atitikti Darbo kodekso 96–99 straipsniuose nustatytus reikalavimus. Jeigu su užsieniečiu ketinama sudaryti darbo keliems darbdaviams sutartį, Prašyme turi būti nurodyti visi darbdaviai.“
. Pakeičiu 35 punktą ir jį išdėstau taip: 
„. Darbdavys informaciją apie įdarbintą užsienietį pateikia Įstatymo 62 straipsnio 7 dalyje nustatyta tvarka.“
. Pripažįstu netekusiu galios 36 punktą.
. Pakeičiu 37 punktą ir jį išdėstau taip:
„. Sprendimo dėl leidimo dirbti sezoninį darbą užsieniečiui išdavimo priėmimo procedūroje dalyvaujantys subjektai asmens duomenis tvarko vadovaudamiesi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).“
. Pakeičiu 1 priedą ir jį išdėstau nauja redakcija (pridedama).
. Pakeičiu 2 priedą ir jį išdėstau nauja redakcija (pridedama).



Socialinės apsaugos ir darbo ministrė	Monika Navickienė


Leidimų dirbti sezoninį darbą užsieniečiams 
išdavimo tvarkos aprašo 
1 priedas

(Prašymo išduoti leidimą dirbti sezoninį darbą užsieniečiui forma)
_______________________________________________________________________________
(darbdavio pavadinimas arba vardas ir pavardė, juridinio asmens kodas arba fizinio asmens gimimo data, 
veiklos adresas, telefono ryšio Nr., el. pašto adresas)

Užimtumo tarnybai prie Lietuvos Respublikos 	socialinės apsaugos ir darbo ministerijos	__________________ Nr. ___________________	(data)


PRAŠYMAS IŠDUOTI LEIDIMĄ DIRBTI SEZONINĮ DARBĄ UŽSIENIEČIUI

Užsieniečio duomenys:

VARDAS _______________________________________________________________________________

PAVARDĖ ______________________________________________________________________________ 

Gimimo data __ __ __ __ - __ __ -__ __                  Lytis:  mot. / vyr.        
(metai, mėnuo, diena)
Pilietybė ________________________________________________________________________________

Asmens dokumentas ___________ Nr. __________ , išduotas _________________________________________
_________________________________________________ , galioja iki_____________________________________

Sezoninis darbas __________________________________________________________________________
(ekonominės veiklos rūšis ir kodas)
Užsieniečio kvalifikacija (jei jos reikalavimas buvo nurodytas)____________________________________________ ________________________________________________________________________________________

Darbdavys _______________________________________________________________________________
(pavadinimas arba vardas ir pavardė, juridinio asmens kodas arba fizinio asmens gimimo data, 
________________________________________________________________________________________ 
veiklos adresas, telefono ryšio Nr., el. pašto adresas; 
________________________________________________________________________________________________
jeigu su užsieniečiu ketinama sudaryti darbo keliems darbdaviams sutartį, turi būti nurodyti visi darbdaviai)

Numatomas darbo užmokestis (Eur) _________________

Patvirtinu, kad užsienietis leidimo dirbti sezoninį darbą galiojimo laikotarpiu turės tinkamą gyvenamąją patalpą, kurios plotas, tenkantis kiekvienam pilnamečiam asmeniui, deklaravusiam joje gyvenamąją vietą, yra ne mažesnis kaip 7 kvadratiniai metrai (pažymėti vieną iš toliau nurodytų dokumentų, kurio kopija teikiama): 

jei užsienietis gyvenamąja patalpa pasirūpina pats, pateikiama:
	dokumentas, patvirtinantis, kad užsienietis Lietuvos Respublikoje nuosavybės teise turi gyvenamąją patalpą, kurios adresas___________________________________________________________________,  įregistruotas Nekilnojamojo turto registre (registracijos Nr. _________ , data________ ). 	Pilnamečių asmenų, jau deklaravusių gyvenamąją vietą toje patalpoje, skaičius – _____
	gyvenamosios patalpos, kurios adresas_____________________________________________________ , nuomos ar panaudos sutartis, įregistruota Nekilnojamojo turto registre (registracijos Nr._________ , data__________)
	įsipareigojimas, patvirtintas fizinio ar juridinio asmens (dokumentas, įregistruotas Nekilnojamojo turto registre (registracijos Nr. _________ , data __________ ), patvirtinantis, kad fizinis ar juridinis asmuo yra gyvenamosios patalpos savininkas arba bendraturtis), suteikti užsieniečiui gyvenamąją patalpą, kurios adresas________________________________________________________________________________
jei užsieniečiui gyvenamąją patalpą parūpina darbdavys arba jis tarpininkauja surandant gyvenamąją patalpą, pateikiama: 
	gyvenamosios patalpos, kurios adresas _____________________________________________________ , nuomos sutartis, įregistruota Nekilnojamojo turto registre (registracijos Nr. _________ , data _________ ), kurios sąlygos atitinka Lietuvos Respublikos įstatymo „Dėl užsieniečių teisinės padėties“ 621 straipsnio 1  dalies 4 punkto nuostatas 



Leidimą dirbti išduoti nuo__ __ __ __ - __ __ - __ __ iki __ __ __ __ - __ __ - __ __ . 
(leidimas dirbti gali būti išduodamas 6 mėnesiams per bet kurį 12 mėnesių laikotarpį)

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas
(Lietuvos Respublikos įstatymo „Dėl užsieniečių teisinės padėties“ 131 str. 1 d. 2, 4 p.)

PRIDEDAMA: (šiame priede pažymėti ir Leidimų dirbti sezoninį darbą užsieniečiams išdavimo tvarkos aprašo 9 p. nurodyti dokumentai, jų lapų skaičius) 




(Pareigų pavadinimas)    		      (Parašas)     		(Vardas ir pavardė)

Leidimų dirbti sezoninį darbą užsieniečiams
išdavimo tvarkos aprašo 
2 priedas

(Prašymo pratęsti leidimo dirbti sezoninį darbą galiojimą forma)
______________________________________________________________________________________________
(darbdavio pavadinimas arba vardas ir pavardė, juridinio asmens kodas arba fizinio asmens gimimo data, 
veiklos adresas, telefono ryšio Nr., el. pašto adresas)

Užimtumo tarnybai prie Lietuvos Respublikos 	socialinės apsaugos ir darbo ministerijos	__________________ Nr. ____________	(data)


PRAŠYMAS PRATĘSTI LEIDIMO DIRBTI SEZONINĮ DARBĄ GALIOJIMĄ

Užsieniečio duomenys:

VARDAS _________________________________________________________________________ 

PAVARDĖ ________________________________________________________________________

Gimimo data __ __ __ __ - __ __ -__ __                 Lytis:  mot. / vyr.        
(metai, mėnuo, diena)
Pratęsti ___________________išduoto leidimo dirbti sezoninį darbą Nr. _______ 
(data)
galiojimą nuo ____________________ iki _______________________

Užsieniečio kvalifikacija (jei jos reikalavimas buvo nurodytas)______________________________________ ______________________________________________________________________________________

Sezoninis darbas ________________________________________________________________________ 
(ekonominės veiklos rūšis ir kodas)
Darbdavys ______________________________________________________________________________
(pavadinimas arba vardas ir pavardė, juridinio asmens kodas arba fizinio asmens gimimo data, 
________________________________________________________________________________
veiklos adresas, telefono ryšio Nr., el. pašto adresas;
________________________________________________________________________________________________
jeigu su užsieniečiu ketinama sudaryti darbo keliems darbdaviams sutartį, turi būti nurodyti visi darbdaviai)

Numatomas darbo užmokestis (Eur) ______________ 

Patvirtinu, kad užsienietis leidimo dirbti sezoninį darbą galiojimo laikotarpiu turės tinkamą gyvenamąją patalpą, kurios plotas, tenkantis kiekvienam pilnamečiam asmeniui, deklaravusiam joje gyvenamąją vietą, yra ne mažesnis kaip 7 kvadratiniai metrai (pažymėti vieną iš toliau nurodytų dokumentų, kurio kopija teikiama): 

jei užsienietis gyvenamąja patalpa pasirūpina pats, pateikiama:
	dokumentas, patvirtinantis, kad užsienietis Lietuvos Respublikoje nuosavybės teise turi gyvenamąją patalpą, kurios adresas__________________________________________________________________ , 	įregistruotas Nekilnojamojo turto registre (registracijos Nr. _________ , data _______ ). Pilnamečių asmenų, jau deklaravusių gyvenamąją vietą toje patalpoje, skaičius – _____
	gyvenamosios patalpos, kurios adresas _____________________________________________________ , nuomos ar panaudos sutartis, įregistruota Nekilnojamojo turto registre (registracijos Nr. _________ , 	data __________)
	įsipareigojimas, patvirtintas fizinio ar juridinio asmens (dokumentas įregistruotas Nekilnojamojo turto registre (registracijos Nr. _________ , data __________ ), patvirtinantis, kad fizinis ar juridinis asmuo yra gyvenamosios patalpos savininkas arba bendraturtis), suteikti užsieniečiui gyvenamąją patalpą, kurios adresas_______________________________________________________________________________
jei užsieniečiui gyvenamąją patalpą parūpina darbdavys arba jis tarpininkauja surandant gyvenamąją patalpą, pateikiama: 
	gyvenamosios patalpos, kurios adresas _____________________________________________________ , nuomos sutartis, įregistruota Nekilnojamojo turto registre (registracijos Nr. _________ , data _________ ), kurios sąlygos atitinka Lietuvos Respublikos įstatymo „Dėl užsieniečių teisinės padėties“ 621straipsnio 1 dalies 4 punkto nuostatas 



Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas
(Lietuvos Respublikos įstatymo „Dėl užsieniečių teisinės padėties“ 131 str. 1 d. 2, 4 p.)

PRIDEDAMA: (šiame priede pažymėti ir Leidimų dirbti sezoninį darbą užsieniečiams išdavimo tvarkos aprašo 24 p. nurodyti dokumentai, jų lapų skaičius)




(Pareigų pavadinimas) 		 (Parašas) 		 (Vardas ir pavardė)

